Bolsover

Bolsover er en liten engelsk by i nærheten av Chesterfield Derbyshire. Den er lokalisert 233 km fra London, 29 km fra Sheffield, 42 km fra Nottingham, og 87 km fra Manchester. Den er administrasjonsby for distriktet Bolsover, og størsteparten av distriktets innbyggere bor i byen.

Det verdslige sognet for byen er kalt for Old Bolsover. Den omfatter byen og landsbyen som kalles «New Bolsover model village», sammen med Carr Vale, Shuttlewood, Stanfree, Oxcroft and Whaley. I henhold til folketellingen av 2011 var 11 673 innbyggere i byen og sognet.«Neighbourhood Statistics» . Office for National Statistics Bolsover, sammen med flere landsbyer i nærheten, er lokalisert i den nordøstlige delen av grevskapet Derbyshire.

 Historie 
Opprinnelsen til stedsnavnet Bolsover er usikker. En forsøksvis forklaring er at det er avledet fra Bula's Ofer eller Boll's Ofer, henholdsvis angelsaksisk i den engelske betydningen Bull's Ridge, på norsk «Oksens fure» (som fra pløying, hvor man i England benyttet okser som trekkdyr, jf. landsbyen rett ved, Oxcroft). Eller Boll's Ridge, og hvor Boll ikke er et trekkdyr, men et personnavn. Det er kjent at på 1650-tallet ble det skrevet som Bolsouer.«Bolsover» . Key To English Place Names. English Place Name Society

Bolsover er omtalt i Domesday Book (1086) som Belesovre og er beskrevet som eiendommen til William Peverel (eller Peveril). Beskrivelsen viser til husmann, ploger, 8 acre (32,000 m2) med eng og skogland.Domesday Book: A Complete Transliteration. London: Penguin, 2003. ISBN 0-14-143994-7, s.749

Normanneren William Peverel var muligens en sønn utenfor ekteskap av Vilhelm Erobreren. Bolsover ble setet Peverilslekten. På 1100-tallet ble borgtårn bygget, Bolsover Castle.Pevsner, Nikolaus (1953); revidert av Elizabeth Williamson (1978): The Buildings of England: Derbyshire. Penguin Books. ISBN 0-14-071008-6, s. 92 Den nåværende festningen ble reist i 1613.

Kullgruvedrift var tidligere viktigste næringsvei, men som ellers i England har det gått nedover med denne industrien og Bolsover Colliery stengte i 1993.

 Referanser 

 Eksterne lenker 


Kategori:Byer i Derbyshire
Kategori:Domesday Book